ZAPISNIK
40. sjednice Vijeća Mjesnog odbora „Hrvatski narodni vladari”
održane u petak, 27. prosinca 2024. u 17,00 sati u prostorijama Mjesnog odbora „Hrvatski narodni vladari”, Trg hrvatskih velikana 2/1

Nazočne članice Vijeća Mjesnog odbora „Hrvatski narodni vladari”: Tamara Bjažić Klarin, Anja Pletikosa, Vanja Mladineo, Jadranka Čučković i Vanja Zubović.

Predsjednica Vijeća Anja Pletikosa pozdravlja sve nazočne i konstatira da su na sjednici prisutne sve članice Vijeća, čime su stečeni uvjeti za raspravu. 

Predsjednica Vijeća daje na raspravu zapisnik sa 39. sjednice održane 28. studenog 2024. godine. Vijeće bez rasprave jednoglasno prihvaća zapisnik.

Predsjednica Vijeća otvara raspravu o predloženom dnevnom redu 40. sjednice.

Prijedlog dnevnog reda:

[bookmark: _heading=h.gjdgxs]DNEVNI RED:
1. Plan potreba za aktivnostima, programima i projektima unapređenja kvalitete života građana Mjesnog odbora „Hrvatski narodni vladariˮ u 2025. godini, donošenje
2. Pitanja i prijedlozi

Članice Vijeća su zajedno raspravile te jednoglasno prihvaćaju prijedlog dnevnog reda. 



Ad 1. Plan potreba za aktivnostima, programima i projektima unapređenja kvalitete života građana Mjesnog odbora "Hrvatski narodni vladari" u 2025., donošenje zaključka

Vijeće jednoglasno donosi


	PLAN

 potreba za aktivnostima, programima i projektima unapređenja kvalitete života građana

Mjesnog odbora Hrvatski narodni vladari u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru "Hrvatski narodni vladari", u ukupnom iznosu od 3.000,00 eura, raspoređuju se za sljedeće aktivnosti: .

	1. DRUŠTVENI ŽIVOT I KULTURA 

	Naziv aktivnosti
	"Filmske večeri pod sloganom „Nek' oživi dobri duh zagrebačkih kina“, filmske projekcije i koncerti na otvorenome, u Parku Bartula Kašića"

	Opis aktivnosti
	Filmske večeri pod sloganom „Nek' oživi dobri duh zagrebačkih kina“ posvećene su nekadašnjim kultnim kinima u našem kvartu – „Studiju“ u Vlaškoj, „Partizanu“ na Kvaternikovom trgu i „Mosoru“ u Zvonimirovoj. Planiramo ih organizirati u dva termina. Sastojale bi se od ukupno dva besplatna večernja koncerta i četiri besplatne večernje projekcije filmova za građanstvo, a bile bi podijeljene u dva vikenda. Riječ je o filmovima čija se radnja zbiva u Zagrebu. U danima te manifestacije (oba vikenda) mogle bi se održati i filmske radionice za djecu i odrasle na otvorenom, samo u ranijem terminu, predvečer ili poslijepodne. Sve te aktivnosti provest će zajedno mjesni odbori "Pavao Šubić", "Matko Laginja", "Petrova", "Kralj Zvonimir", Zrinjevac, "Hrvatski narodni vladari", "August Šenoa" "Eugen Kvaternik",  "Petar Krešimir IV." i "Nadbiskup Antun Bauer" te Vijeća Gradskih četvrti Donji grad i Gornji grad - Medveščak.

	Cilj(evi) aktivnosti
	Okupljanje i druženje građana i oživljavanje zagrebačke filmske i glazbene kulturne tradicije

	Datum održavanja
	 svibanj, kolovoz, rujan

	Procijenjena vrijednost
	2.796,00 EUR

	
	

	Naziv aktivnosti
	Projekt 65+: radionice u Knjižnici Medveščak

	Opis aktivnosti
	Projekt 65+ provode Knjižnice grada Zagreba za osobe starije dobi. U Knjižnici Medveščak odvijaju se druženje i likovna radionica, a u suradnji s Renatom Vugrek, Mjesni odbor Hrvatski narodni vladari osigurat će dio materijala i promocije za ta događanja.

	Cilj(evi) aktivnosti
	Ponuditi umirovljenicima besplatan i zabavan  program koji evocira njihovu mladost te potiče na druženje

	Datum održavanja
	ožujak, travanj, svibanj

	Procijenjena vrijednost
	204,00 EUR

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.




Ad 2. Pitanja i prijedlozi

Nije bilo pitanja i prijedloga.


Sjednica završava u 17.30 sati.

Zapisnik vodila Anja Pletikosa



KLASA: 024-08/24-003/2599
URBROJ: 25-13-11-1/003-24-2
Zagreb, 27. prosinca 2024.





Predsjednica Vijeća Mjesnog odbora
        „Hrvatski narodni vladari“

